Sep 05,2015
వాట్సాప్‌లో 90 కోట్ల మంది
న్యూయార్క్‌ : ప్రముఖ ఇన్‌స్టాంట్‌ మేసేజింగ్‌ యాప్‌ వాట్సాప్‌ను ప్రపంచంలోనే 90 కోట్ల మంది వాడుతున్నారు. కేవలం గత ఐదు మాసాల్లోనే కొత్తగా 10 కోట్ల మంది చేరారు. దీంతో ఈ యాప్‌కు జనాధారణ ఎంతుందో స్పష్టమవుతుంది. ప్రస్తుతం 90 కోట్లకు పైగా యాక్టివ్‌ వినియోగదారులున్నారని వాట్సాప్‌ సహ వ్యవస్థాపకులు జాన్‌ కోమ్‌ ఫేస్‌బుక్‌లో వెల్లడించారు. గత ఏప్రిల్‌ నాటికి ఈ సంఖ్య 80 కోట్లుగా ఉందన్నారు. గతేడాది ఫిబ్రవరిలో వాట్సాప్‌ను సోషల్‌ నెట్‌వర్కింగ్‌ సంస్థ ఫేస్‌బుక్‌ 19 బిలియన్‌ డాలర్లతో కొనుగోలు చేసిన విషయం తెలిసిందే. భారత్‌లో వాట్సాప్‌కు లైన్‌, వైబర్‌, హైక్‌ సంస్థలు పోటీనిస్తున్నాయి.
మీ స్నేహితులకు రికమెండ్ చెయ్యండి